Aizkrauklė

Aizkrauklė (), iki 1991 m. Stučka – miestas Latvijoje, Vidžemės pietinėje dalyje, Dauguvos dešiniajame krante, į pietus nuo kelio , Aizkrauklės savivaldybės centras. 7320 gyventojų (2021 m.).Aizkraukle. Informācija par objektu, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021-07-08.

 Istorija 
Aizkrauklės () lyvių pilį pirmą kartą paminėjo Henriko Latvio kronika tekste apie lyvių ir lietuvių žygį į Rygą 1204 m. Tuomet tai buvo lyvių uostas prie Dauguvos vandens kelio iš latgalių ir sėlių Kuoknesės kunigaikštystės centro Jersikos. Žemes užėmęs Kalavijuočių ordinas vokiečių žemaičių kalba vadino Asscrade nuo Aškerės upelio vardo, vėliau prigijo Ašeradės pavadinimas literatūrine vokiečių kalba.

1229 m. prie Aizkrauklės įvyko mūšis tarp Žiemgalos kunigaikščio Viestarto ir Aizkrauklės pilininko Markvarto (1236 m. žuvo Saulės mūšyje). 1252–1478 m. Ašeradės pilyje buvo Livonijos ordino Aizkrauklės komtūrijos centras. 1279 m. kovo 5 d. netoli Aizkrauklės įvyko Aizkrauklės mūšis.

Į šiaurės vakarus nuo Aizkrauklės išlikęs Aizkrauklės piliakalnis, pilies griuvėsiai. 1961 m. netoli dab. miesto vietos pradėjus statyti Pliavinių HE, kūrėsi darbininkų gyvenvietė. Miesto teisės suteiktos 1967 m.  Buvo pavadintas Peterio Stučkos vardu.

 Ekonomika 
Pro Aizkrauklę eina geležinkelis Ryga – Daugpilis. Išplėtotas medžio apdirbimas, maisto pramonė, asfaltbetonio gamyba.

 Miestai partneriai 

Miestai, su kuriais Aizkrauklė yra užmezgusi partnerystės ryšius:
  Epšteinas, Vokietija
  Biržai, Lietuva
  Kiškunhalašas, Vengrija

 Šaltiniai 

Kategorija:Latvijos miestai
Kategorija:Aizkrauklės savivaldybės gyvenvietės